open-index/open-wikipedia-markdown huggingface dataset:
Ozzmosis

***Ozzmosis*** er et heavy metal-musikkalbum og det syvende studioalbumet til Ozzy Osbourne. 

## Sporliste
# «Perry Mason» (Ozzy Osbourne, Zakk Wylde, John Purdell) – 5:53 
# «I Just Want You» (Osbourne, Jim Vallance) – 4:56 
# «Ghost Behind My Eyes» (Osbourne, Mark Hudson, Steve Dudas) – 5:11 
# «Thunder Underground» (Osbourne, Geezer Butler, Wylde) – 6:29 
# «See You on the Other Side» (Osbourne, Wylde, Lemmy) – 6:10 
# «Tomorrow» (Osbourne, Wylde, Purdell, Duane Baron) – 6:36 
# «Denial» (Osbourne, Hudson, Dudas) – 5:12 
# «My Little Man» (Osbourne, Steve Vai) – 4:52 
# «My Jekyll Doesn't Hide» (Osbourne, Butler, Wylde) – 6:34 
# «Old L.A. Tonight» (Osbourne, Wylde, Purdell) – 4:48

## Personell
* Ozzy Osbourne – vokal
* Zakk Wylde – gitar
* Geezer Butler – bassgitar
* Deen Castronovo – trommer
* Rick Wakeman – keyboard
* Michael Beinhorn – keyboard

## Eksterne lenker
*
Anders Andersson

**Anders Andersson** (født 2. januar 1937, død  15. desember 1989) var en svensk ishockeyspiller som deltok i de olympiske vinterleker 1960 i Squaw Valley og 1964 i Innsbruck.

Andersson vant en olympisk sølvmedalje i ishockey under vinter-OL 1964 i Innsbruck. Han var med på det svenske laget som kom på andreplass i turneringen bak Sovjetunionen. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. OL-turneringen var også det 31. verdensmesterskapet i ishockey.

Andersson spilte 112 landskamper for Sveriges herrelandslag i ishockey. Han ble verdensmester to ganger, 1957 i Moskva og 1962 i Colorado Springs. Han ble tildelt guldpucken to ganger 1961 og 1962.

## OL-medaljer
* 1964  Innsbruck -  Sølv i ishockey  Sverige

## VM-medaljer
* 1957  Moskva -  **Gull** i ishockey 
* 1962  Colorado Springs -  **Gull** i ishockey 
* 1964  Innsbruck -  Sølv i ishockey 
* 1965  Tammerfors -  Bronse i ishockey 

## Referanser


## Eksterne lenker
*
Landbokommisjonen

**Landbokommisjonen**, **Den store landbokommisjonen**, (dansk; **Den store Landbokommission**) var et dansk utvalg nedsatt den 25. august 1786 av daværende kronprinsregent Frederik. Formålet med kommisjonen var å utarbeide forslag til forbedringer i landbruket og sette opp klare retningslinjer for forholdet mellom godseierne og festebøndene. Formelt sett virket kommisjonen frem til 1816, men den trådte ikke sammen etter 1802.

## Bakgrunn
Opplysningstidens tanker om likhet og frihet hadde lenge ligget i tiden og etter kronprins Frederiks palassrevolusjon i 1784 åpnet det seg nye muligheter for reformer i det danske samfunn. Kronprinsen var opptatt av nye ideer og skulle bli en av drivkreftene bak landboreformene. 

## Mandat
Kommisjonenens mandat var vidtgående, noe som medførte at den kunne ta for seg alle sider av bondestandens levekår og situasjon. Opphevelsen av stavnsbåndet var formulert som en av arbeidsoppgavene. Dette ledet til forordningen av 20. juni 1788 hvor stavnsbåndet ble opphevet.

## Markante medlemmer
* Christian Colbjørnsen, norskfødt jurist, embetsmann, sekretær og leder for kommisjonen.
* Andreas Peter Bernstorff, dansk greve og statsmann 
* Christian Ditlev Frederik Reventlow, dansk greve og statsmann

## Se også
* Landboreformene

## Eksterne lenker
* Den store Landbokommission – Aarhus universitet
Cecilie Nilsson Laursen

**Cecilie Nilsson Laursen** (født 14. november 1995) er en norsk skuespiller fra Elverum. Hun spilte rollen som Lisa i tv-serien *[[AF1 (TV-serie)|AF1]]*.

I oktober 2010 var hun ambassadør for NRK Supers venne&shy;kampanje BlimE!. Her har hun blant annet fortalt om den gangen hun selv trengte en venn. Historien var fra den gangen Laursen hadde slått opp med kjæresten sin, og var veldig lei seg, men fikk trøst av sin tre år eldre søster, Camilla.

Våren 2010 var Laursen med i innspillingen av en oppfølger til *AF1* som gikk på NRK fra 8. januar 2011. 

Høsten 2011 dukket hun igjen opp på NRK, denne gangen som datteren til en av Robert Stoltenbergs karakterer – en predikant – i serien *[[Småbyliv]]*.

## Eksterne lenker
* 
*  Profil på VG Film
*  Cecilie sin blogg
Kreis Borna

**Kreis Borna** var en Landkreis som eksisterte i Bezirk Leipzig i Den tyske demokratiske republikk (DDR) fra 1952 til 1990, med hovedsete i Borna. Kretsen hadde sin opprinnelse i det tidligere Amtshauptmannschaft Borna som ble opprettet i Kongeriket Sachsen i 1874, og som i 1939 fortsatte å eksistere under navnet **Landkreis Borna**. I 1949 ble kretsen innlemmet i DDR, og i 1952 ble de nye kretsene Kreis Geithain og Kreis Rochlitz skilt ut fra kretsen. Av den gjenværende delen av **Landkreis Borna** ble den nye **Kreis Borna** dannet.

Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som **Landkreis Borna**. Den 1. august 1994 ble kretsen slått sammen med Landkreis Geithain og Landkreis Leipzig-Land til den nye kretsen Landkreis Leipziger Land som eksisterte frem til 2008. I tillegg ble kommunen Steinbach i Kreis Borna overført til den nye Muldentalkreis.

Kreis Borna befant seg i Leipziger Tieflandsbucht sør for Leipzig. Den ble gjennomstrømmet av elvene Weißen Elster og Pleiße. 

## Byer og kommuner
De viktigstede stedene i kretsen ved siden av Borna var byene Böhlen, Groitzsch, Kitzscher, Pegau, Regis-Breitingen og Rötha, såvel som kommunene Deutzen, Elstertrebnitz, Espenhain, Lippendorf, Lobstädt, Mölbis, Neukieritzsch og Ramsdorf.

## Folketall

## Referanser
Radøy Fotballklubb

**Radøy/Manger Fotballklubb** (stiftet 4. februar 2002) er en fotballklubb i Nordhordland. Radøy/Manger hadde hjemmebane på Sletta Stadion på Radøy. Laget spilte stort sett i 3. divisjon og 4. divisjon. Klubben brukte hjemmedrakter med rød overdel, svart shorts og svarte sokker. Bortedraktene hadde hvite overdeler og svart shorts og svarte sokker. I 2019 ble klubben slått samme med fotballaktiviteten i Hordabø Il til Radøy Fotballklubb.

## Historikk
Radøy/Manger kom seg til 2. runde i den norske cupen i 2005 etter de hadde slått Jotun Årdalstangen 2-0 i den første runden, i 2. runde i cupen møtte de Bergensklubben Brann. Det endte med en fullt fortjent Brannseier, men ikke overbevisende mot det daværende tredjedivisjonslaget.

Tross fullstendig dominans før pause, ledet Brann med kun Raymond Kvisviks straffemål, før Erlend Hanstveit kronglet inn 2-0 midtveis i andre omgang. Så skapte hjemmelaget litt spenning ti minutter før slutt, da Tom Sanne skåret selvmål og Sindre Marøy fikk tuppet ballen forbi Håkon Opdal, men Bengt Sæternes drepte hjemmelagets håp på overtid. 

I cupkampen mot Brann ble det publikumsrekord på Sletta Stadion, det var ca. 1700 som så kampen.

I første runde av cupen mot Jotun Årdalstangen (2-0 til Radøy/Manger) i 2005 ble det en historisk seier for Radøy/Manger. Hverken Radøy IL eller Radøy/Manger hadde kommet seg til 2. runde i cupen før dette.

Radøy/Manger rykket ned fra 3. divisjon i 2007.

Radøy/Manger vant vår-cupen på Osterøy i 2009. I finalen møtte de Nordre Holsnøy, og det endte med 2-1 seier til Radøy/Manger. Målene ble scoret av veteranen Ronny Thomassen.

Radøy/Manger spiller 2013-sesongen i 3. divisjon, etter å ha rykket opp fra 4. divisjon i 2011 ved å slå Hovding 10-1 sammenlagt i kvalifiseringen.

### Tabellen 2013

## Spillerstall 2017
***Målvakter:**
**Øyvind Natlandsmyr Askeland
***Forsvarsspillere:**
**Sindre Erstad,Tormod Ulvatn, Ricky Vetås, Emil Herland, Steinar Kristiansen, Morten Sundsøy, Trond Monslaup Helgesen  
***Midtbanespillere:**
**Skage Hamre Sekkingstad, Jonas Reigstad, Pål Skare, Malik Jallo , Magnus Sundsøy.
***Angrepsspillere:**
**Håkon Thunes, Sindre Marøy, Egil Svindal Fernando 

## Eksterne lenker
*
Ramona Straub

**Ramona Straub** (født 19. september 1993) er en tidligere tysk skihopper. Hun representerer SC Langenordnach.

Hun debuterte i kontinentalcupen med 33.-plass i Rastbüchl 10. februar 2007. Hennes beste plassering i kontinentalcupen (sommer) er 5.-plass i Pöhla 12. august 2009. I vintercupen er hennes beste plassering 9.-plass i Toblach 21. januar 2009 og i Villach 14. februar 2010. Sammenlagt i kontinentalcupen (vinter) ble hun nummer 27 i sesongen 2008-09.

I junior-VM i Štrbské Pleso i 2009 ble hun nummer 6.

Under Ski-VM 2019 i østerrikske Seefeld hoppet Straub på det tyske laget som vant lagkonkurransen, sammen med Juliane Seyfarth, Carina Vogt og Katharina Althaus.¨

Hun la opp som skihopper i mai 2021.

## Referanser


## Eksterne lenker
* 
*
Eidsvoll Svømmeklubb

**Eidsvoll svømmeklubb** (**ESK**, stiftet 1965) er en liten svømmeklubb i Eidsvoll kommune. Eidsvoll Svømmeklubb har godt potensial til å bli en stor klubb. ESK gjør det ganske bra i masters-svømming, og klubben har mange NM-medaljer.

## Eksterne lenker
* 
* Eidsvoll Svømmeklubb på Idrett.speaker.no
* Eidsvoll Svømmeklubb på Eidsvoll.kommune.no
Goodluck Jonathan

**Goodluck Ebele Azikiwe Jonathan** (født 20. november 1957 i Otueke i Ogbia i staten Bayelsa i Nigeria) er en nigeriansk politiker som var president i landet fra 6. mai 2010 til 29. mai 2015.

Den 29. mai 2007 ble han visepresident. Før det var han guvernør i Bayelsa, fra 9. desember 2005, og innen det var han viseguvernør.

Etter presidentvalget som ble avholdt 16. april 2011, som var utsatt fra 9. april, ble han 19. april utropt til vinner.

## Referanser
Joachim Havikhagen

**Joachim Havikhagen** (født 5. september 1991) er en norsk snøbrettkjører. 

I 2010 deltok han i sitt første OL, 18 år gammel, da han kvalifiserte seg til OL i Vancouver, der han og Stian Sivertzen deltok i snowboardcross. Hans beste internasjonale plassering før OL 2010 var en 12.-plass i World Cup i snowboardcross, som han fikk i Bad Gastein, januar 2010. 

På nasjonalt nivå har han en tredjeplass fra Norgescupen i 2007/08 som beste resultat. 

## Eksterne lenker
* 
*  Joachim Havikhagen hos Snowboardforbundet.
*  Profil på TTRWorldTour.com
*  Noen resultater på The-Sports.org.
Lars-Eric Lundvall

**Lars-Eric Lundvall** (født 3. april 1934 i Bofors, død 	8. april 2020) var en svensk ishockeyspiller som deltok i de olympiske vinterleker 1956 i Cortina d'Ampezzo, 1960 i Squaw Valley og 1964 i Innsbruck.

Lundvall vant en olympisk sølvmedalje i ishockey under vinter-OL 1964 i Innsbruck. Han var med på det svenske laget som kom på andreplass i turneringen, bak Sovjetunionen. Det var 16 lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes én gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.

Lundvall ble verdensmester i ishockey to ganger, 1957 i Moskva og 1962 Colorado Springs. Han spilte 190 landskamper for Sveriges herrelandslag i ishockey.

## OL-medaljer
* 1964  Innsbruck -  Sølv i ishockey  Sverige

## VM-medaljer
* 1957  Moskva -  **Gull** i ishockey 
* 1962  Colorado Springs -  **Gull** i ishockey 
* 1964  Innsbruck -  Sølv i ishockey 
* 1963  Stockholm -  Sølv i ishockey 
* 1958  Oslo -  Bronse  i ishockey 
* 1965  Tammerfors -  Bronse  i ishockey 

## Referanser




## Eksterne lenker
*
Kreis Geithain

**Kreis Geithain** var en Landkreis som eksisterte i Bezirk Leipzig i Den tyske demokratiske republikk (DDR) fra 1952 til 1990, med hovedsete i Geithain. Kretsen ble i 1952 dannet av deler av de tidligere distriktene Amtshauptmannschaft Rochlitz og Amtshauptmannschaft Borna som ble opprettet i Kongeriket Sachsen i 1874. 

Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som **Landkreis Geithain**. Den 1. august 1994 ble kretsen slått sammen med Landkreis Borna og Landkreis Leipzig-Land til den nye kretsen Landkreis Leipziger Land som eksisterte frem til 2008.

Under reformen ble også de tre kommunene Breitenborn, Langenleube-Oberhain og Niedersteinbach en del av den nye kretsen Landkreis Mittweida, mens de fire kommunene Ballendorf, Buchheim, Bad Lausick og Ebersbach ble en del av den nye Muldentalkreis.

Kreis Borna befant seg i det sørlige grenseområdet av Leipziger Tieflandsbucht sør for Leipzig. Den ble gjennomstrømmet av elvene Weißen Elster og Pleiße. 

## Byer og kommuner
De viktigstede stedene i kretsen ved siden av Geithain var byene Bad Lausick, Frohburg, og Kohren-Sahlis, såvel som kommunene Narsdorf, Niedersteinbach og Tautenhain.

## Folketall

## Referanser
Kreis Leipzig-Land

**Kreis Leipzig-Land** var en Landkreis som eksisterte i Bezirk Leipzig i Den tyske demokratiske republikk (DDR) fra 1952 til 1990, med hovedsete i Leipzig. Kretsen hadde sin opprinnelse i distriktet Amtshauptmannschaft Leipzig som ble opprettet i Kongeriket Sachsen i 1874. I 1939 ble det omdøpt til **Landkreis Leipzig**, og i 1949 ble den en del av DDR. I 1952 ble deler av Landkreis Leipzig skilt ut som Kreis Borna, mens den resterende delen fortsatte under det nye navnet **Kreis Leipzig-Land**.

Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som **Landkreis Leipzig-Land**. Den 1. august 1994 ble kretsen slått sammen med Landkreis Borna og Landkreis Geithain til den nye kretsen Landkreis Leipziger Land som eksisterte frem til 2008.

Kreis Leipzig-Land omga den kretsfrie byen Leipzig i en ringformasjon, og ble gjennomstrømmet av elvene Weißen Elster,  Pleiße og Parthe.

## Byer og kommuner
De viktigstede stedene i kretsen var byene Markkleeberg, Markranstädt, Schkeuditz, Taucha og Zwenkau, såvel som kommunene Böhlitz-Ehrenberg, Borsdorf, Dölzig, Engelsdorf, Gaschwitz, Großlehna, Holzhausen, Kitzen, Liebertwolkwitz, Lindenthal, Lützschena, Miltitz, Panitzsch, Rückmarsdorf og Wiederitzsch.

## Folketall

## Referanser
Linn Haug

**Linn Haug** (født 6. mars 1990) er en norsk snøbrettkjører som representerer Trondheim Snowboardklubb. Hun startet videregående på Norges Toppidrettsgymnas på Geilo, og fullførte skolen i 2009 på Oppdal Vgs. 

På nasjonalt nivå har hun to NM-gull i halfpipe; i 2005 og 2007. Hun har også NM-gull i slopestyle fra 2005 og 2006. 

I 2008 fikk hun bronse i junior-VM i halfpipe. 

Hun deltok i sitt første OL ved vinter-OL 2010 i Vancouver, der hun deltok i halfpipe.

Linn er kjent for sin guttete kjørestil i halfpipe, og hennes varemerke har blitt McTwist, som en av de få jentene i verden. Haug dominerte den norske snowboardscenen i flere år før hun gikk internasjonalt, der hun fort laget seg et kjent navn i industrien. 

Linn Haug er sponset av **Burton Snowboards, Anon Optics, RED protection, Aloha Hemp, Yea.Nice, Swag boardshop, Freestyle watches og DnBNOR**. 

## Meritter
### Awards
* Vinner av *Rookie of the year*, Norwegian Snowboard Awards, 2006
* Nominert til *Female rider of the year*, Norwegian Snowboard Awards, 2007, 2008 and 2009.

### Internasjonale plasseringer

;2009
:4th Burton European Open Halfpipe
:4th Chicken Jam Halfpipe, Mammoth
:4th Snow Angels Halfpipe, Snowmass
:4th New Zealand Open Halfpipe
:7th World Cup Halfpipe, Vancouver
:9th World Cup Halfpipe, Bardonecchia
;2008
:1st European Cup Halfpipe, Saas Fee
:1st Swag Pipe Jam, Norway
:3rd World Cup Halfpipe, New Zealand
:3rd Junior World Championships Halfpipe
:5th Burton European Open Halfpipe
:6th World Cup Halfpipe, Bardonecchia
:6th World Cup Finals, Valmalenco
;2007
:1st Norwegian Championships Halfpipe
:3rd Paul Mitchell Quarterpipe, Lake Placid
:6th World Cup Halfpipe, New Zealand
:10th US Grand Prix Halfpipe, Tamarack
:Overall winner Burton Glory Daze Tour Slopestyle, Norway
;2006
:1st Norwegian Championships Slopestyle
:1st Norwegian Cup Halfpipe
:Overall winner Burton Glory Daze Tour Slopestyle, Norway
;2005
:1st Norwegian Championships Slopestyle
:1st Norwegian Championships Halfpipe

## Eksterne lenker
* 
* 
*  Profil hos Snowboardforbundet
*  Profil på ESPN.go.com
*  Noen resultater på The-Sports.org.
Guldantennen

**Guldantennen** er Sveriges Televisions store pris til frie filmmakere og deles ut årlig.

## Prisvinner (utvalg)
Hugo Birger

**Hugo Birger** (døpt *Hugo Birger Peterson*, født 12. januar 1854 i Stockholm, død 17. juni 1887 i Helsingborg) var en svensk kunstner og maler. Han studerte ved Konstakademien i Stockholm på 1870-tallet. I 1877 ble han belønnet med en medalje for maleriet *Syndafallet*. Han er representert på Göteborgs konstmuseum og Nationalmuseum i Stockholm.

## Utvalgte illustrasjoner

Fil: Hugo Birger - Vid bryggan, Lysekil.jpg|*Vid bryggan, Lysekil* (1885)
Fil: Hugo Birger-Utanför hamnfogdekontoret.jpg|*Utanför hamnfogdekontoret* (1875)
Fil: Hugo Birger-Nordafrikanska jägare rastar.jpg|*Nordafrikanska jägare rastar*
Fil: The Scandinavian Artists Lunch at Café Ledoyen, Paris Varnishing Day 1886 (Hugo Birger) - Gothenburg Museum of Art - GKM 0204.tif|*Skandinaviska konstnärernas frukost i Café Ledoyen, Paris fernissadagen* (1886)


## Referanser


## Eksterne lenker
*
Parelius Berntsen

**Parelius Hjalmar Bang Berntsen** (1910–1995) var en norsk gruvearbeider og politiker (Arbeiderpartiet) fra Rana. Han var stortingsrepresentant for Nordland i fem perioder fra 1945 til 1965.

## Biografi
Etter skolegang var Berntsen gårdsarbeider, men i 1930 begynte han å arbeide i Mofjellet gruver i Mo i Rana. Han arbeidet der i åtte år, fra 1939 arbeidet han ved vei- og jernbaneanlegg. Da han jobbet i Mofjellet gruver, ble han med i gruvearbeiderforeningen, og fra 1930 var han med i styret i Rana faglige utvalg, fra 1935 var han formann der. Han ble også leder av Nord-Rana Arbeiderparti. Fra 1937 til 1941 var han varaordfører i Nord-Rana kommune,  og etter krigen var han medlem av formannskapet i kommunen til 1951. Under andre verdenskrig arbeidet han som lagerbetjent på Rana samvirkelag. Han var også med i illegalt arbeid.

Berntsen ble valgt til Stortinget i 1945 og var medlem i fem perioder. De tre første periodene var han i samferdselskomiteen, de to siste var han i industrikomiteen.

* Representant nr 2 for Nordland, 1945 – 1949, Medlem, Vei- og jernbanekomiteen, 13.12.1945 – 10.01.1950         
* Representant nr 3 for Nordland, 1950 – 1953, Medlem, Samferdselskomiteen, 23.01.1950 – 10.01.1954           
* Representant nr 5 for Nordland, 1954 – 1957, Medlem, Samferdselskomiteen, 22.01.1954 – 10.01.1958            
* Representant nr 3 for Nordland, 1958 – 1961, Medlem, Skog-, vassdrags- og industrikomiteen, 27.01.1958 – 30.09.1961 og Medlem, Valgkomiteen, 18.01.1958 – 30.09.1961
* Representant nr 2 for Nordland, 1961 – 1965, Medlem, Skog-, vassdrags- og industrikomiteen, 13.10.1961 – 30.09.1965 og Medlem, Valgkomiteen, 06.10.1961 – 30.09.1965

## Referanser


## Eksterne lenker
*
Lyngbladbille

**Lyngbladbille** (*Lochmaea suturalis* (Thomson 1866)) er en bille som tilhører familiegruppen bladbiller (Chrysomelidae). Den lever på forskjellige lyng. Lyngbladbille er utbredt og finnes i alle verdensdeler, på egnede lokaliteter. Den er blant de vanlige bladbillene på lyng, særlig røsslyng, men også på andre planter, som bjørk. Den finnes i hele Norge.

## Utseende
Lyngbladbille er mellom 5-6&nbsp;mm lang. Den har en svart farge på bakhodet, men er rødlig eller brunlig foran antennefestene. Halsskjold (pronotum) er rødbrunt, dekkvingene er gulbrun eller olivenbrune på farge. Beina er mørke med lysere parti. Kroppen er litt langsmal og ikke så oval som bladbillene ofte er. 

## Levevis
Både larvene og de voksne (imago) billene lever av å spise blad av lyng. Larvene kan noen ganger beite lyngen kraftig ned. De voksne billene overvintrer og svermer i solskinn tidlig på våren, ofte i store mengder over lynghei. Enkelte år kan den bli svært tallrik. 

Lyngbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Den nye generasjonen klekkes i august og overvintrer.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Lyngbladbille - Fauna Europaea
* Norsk Entomologisk forening
Luquan

**Luquan** kan sikte til:
*Byfylket Luquan i byprefekturet Shijiazhuang i provinsen Hebei i Folkerepublikken Kina,
*Det autonome fylket Luquan Yi Miao i byprefekturet Kunming i provinsen Yunnan i Kina.
Reinfannbille

**Reinfannbille** (*Galeruca tanaceti* (Linnaeus, 1758)) er en bille som tilhører familiegruppen bladbiller (Chrysomelidae). Den lever på forskjellige urter og gress.  Den er utbredt i Europa, Nord-Afrika og østover i Asia. Den er de vanlig bladbillene på gressenger og finnes i Norge.

## Utseende
Reinfannbille er mellom 6–12&nbsp;mm lang. Den har et svart hode, halsskjold (pronotum), dekkvingene og bein. Kroppen er oval, litt pæreformet, som bladbillene ofte er. Oversiden har en ganske grov punktur.  

## Levevis
Tross navnet er den nærmest altetende. Både larvene og de voksne (imago) billene lever av å spise blad på ulike planter, ikke bare på reinfann, men også andre urter og gress, kanskje særlig på ryllik. 

I likhet med mange andre bladbiller produserer hunnene svært mange egg, og bakkroppen svulmer kraftig opp før eggleggingen. Reinfannbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Reinfannbille - Fauna Europaea 
* Norsk Entomologisk forening
Kesha

**Kesha Rose Sebert** (født 1987), kjent mononymt som **Kesha** (tidligere stilisert som **Ke$ha**), er en amerikansk sanger, rapper og låtskriver. I 2005, i en alder av 18, ble Sebert signert til produsent Dr. Luke sitt plateselskap, Kemosabe Entertainment. Hennes gjennombrudd kom tidlig i 2009 etter å dukke opp på refrenget til rapperen Flo Ridas nummer én singel, «Right Round».

Hennes debutalbum, *Animal*, og hennes første utvidet play, *Cannibal*, ble utgitt i 2010. Seberts musikk og ”image” førte henne til umiddelbar kommersiell suksess, med *Animal* som debuterte som nummer én i USA på billboard top 200 albumer. Hun har også oppnådd tre nummer én-singler, «Tik Tok» og «We R Who We R», «Timber» og en rekke topp ti hits fra albumet *Animal* og *Cannibal*. Samtidig fortsatte hun å skrive sanger for andre artister, blant annet «Till the World Ends» for Britney Spears som ble en nummer én hit. *Warrior*, hennes andre studioalbum, ble utgitt i desember 2012, som ga Sebert hennes åttende topp ti hit med «Die Young». «Tik Tok» er blant de mest solgte digitale singler i historien og har solgt over 15 millioner enheter internasjonalt.

## Oppvekst
Sebert ble født 1. mars 1987 i Los Angeles i California, og vokste opp i Nashville i Tennessee. Hun har drevet med musikk hele livet. Da hun var 13 år deltok hun og to av vennene hennes på en talentkonkurranse der de framførte «Karma Police».

I 2001 var hun med på en band camp i Tennessee ved Franklin high school. Da Sebert var 17 år sluttet hun på skolen og flyttet til Los Angeles for å satse på musikk.

## Diskografi
* *Animal* (2010)
* *Warrior* (2012)

## Turne
* Get sleazy tour (2011)
* Warrior tour (2013)

## Referanser


## Eksterne lenker
* 
* 
* 
*
Kreis Eilenburg

**Kreis Eilenburg** var en Landkreis som eksisterte i Bezirk Leipzig i Den tyske demokratiske republikk (DDR) fra 1952 til 1990, med hovedsete i Eilenburg. Kretsen ble opprettet i 1952 fra deler som ble skilt ut av Kreis Delitzsch og Kreis Torgau.

Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som **Landkreis Eilenburg**. Den 1. august 1994 ble kretsen slått sammen med Kreis Delitzsch til den nye kretsen Landkreis Delitzsch som eksisterte frem til 2008. Kommunene Mockrehna og Audenhain ble under den samme reformen overført til den nye kretsen Landkreis Torgau-Oschatz.

## Byer og kommuner
Den 30. juni 1990 bestod kretsen av 31 kommuner, herunder 2 byer.
Kinas riksvei 108

**Kinas riksvei 108** (**G108**) er en riksvei som knytter Beijing via Chengdu til Kunming. I Beijing er den kjent som **Jingyuanveien**.

Den forlater Beijing ved Fuxingmen og styrer mot Yamenkou før den fører mot mer bakkete terreng og forlater byprovinsen Beijing helt og holdent. Både Tanzhetempelet og  Jietaitempelet ligger nær riksveien.

## Rute og distanser
Østenstad kirkegård

**Østenstad kirkegård** syd for Østenstad kirke i Asker ble vigslet 16. november 2008 og tatt i bruk våren 2009.

Kirkegården er på omtrent 40 dekar og har plass til cirka 3200 ordinære kiste- og urnegraver. 

Kirkegården ligger i et lite dalsøkk grensende mot skog i syd og vest. Østover er det utsikt mot Oslofjorden. Gravlunden er tilpasset terrenget og bygget i tre terrasser med granittmurer og beplantning som avskjerming mellom nivåene.

Øverst mot kirken har kirkegården en minneskulptur laget av kunstneren Jan Warholm.

## Referanser


## Eksterne lenker
* Østenstad graplass (Gravplassmyndigheten i Asker)
* [Kart over gravlunden](https://darkiv.no/Allslekt/Feltkart/(Asker)-Oestenstad.jpg) (Allslekt)
Heidi Mork Lomell

**Heidi Mork Lomell** (født 22. juli 1967) er en norsk kriminolog. Hun er ansatt på Institutt for kriminologi og rettssosiologi på Universitetet i Oslo (UiO) der hun er professor og instituttleder.

Hun ble cand.polit. ved Universitetet i Oslo i 1993, i 2005 ble hun dr.polit. samme sted, på en avhandling om videoovervåking.

Lomell har vært stipendiat ved Senter for menneskerettigheter, postdoktor ved Institutt for sosiologi og statsvitenskap ved NTNU og Institutt for kriminologi og rettssosiologi ved UiO og høgskolelektor og forsker ved Politihøgskolen.

## Bibliografi

## Referanser
Arild Andersen (fotballspiller)

**Arild Andersen** (fodt 9. januar 1972) er en norsk tidligere fotballspiller. Ungdomsklubben var Sandviken. Han spilte venstreback/ forsvar og har spilt i Sandviken, Fyllingen, Sogndal fotball og FK Haugesund. Han er nå trener i Djerv 1919.

## Referanser


## Eksterne lenker
*
Jietaitempelet

**Jietaitempelet** (kinesisk: 戒台寺; pinyin: *Jiè Tāi Sì*) er et buddhistisk tempel i distriktet Mentougou vest i Beijing i Kina. Det ble bygd under Sui-dynastiet, med større ombygninger Ming- og Qingdynastiene. 

Navnet skyldes at tempelet har et uvanlig stort ordinasjonsalter (*jietai*).

Likesom det eldre Tanzhetempelet i nærheten ved Kinas riksvei 108 er Jietaitempelet nå en turistattraksjon.

## Referanser


## Eksterne lenker
*
Anders Fredrik Almgren

**Anders Fredrik Almgren** (født 3. mars 1833 i Steneby sogn, Dalsland, Sverige, død 22. november 1893 i Fredrikstad), var en svensk utdannet gartner som etablerte seg i Norge.

Almgren hadde eksamen datert den 13. oktober 1860, fra den da 2-årige «Svenska Trädgårdsföreningens Elevskola» i Stockholm. Hans eksamensbevis viste svært gode karakterer i alle fag, og etter karakterbedømmingen er følgende anført på hans eksamensbevis: 

*«Hvarförutan han, genom fremvisande af egenhendiga ritningar öfver Trädgårds-anläggningar, Parkar, Wäxthus, m.m. dylikt visat sig i detta slags ritning ega b e r ö m l i g färdighet.*

*Särskild betyg öfver hans praktiska skicklighet i sitt yrke, i dertil hörande slöjdning och glasmästare-arbete samt öfver hans fräjd är för honom af Föreståndaren för Föreningens Trädgård utfärdat.»* 

Han var en dyktig tegner, og fra 1862 til 1879 tegnet han 382 farvelagte plansjetegninger av planter (dels etter Johan Wilhelm Palmstruchs billedverk «Svensk Botanik», dels med levende planter som modell), som han samlet, og tegningene ble utgitt i et 2 binds verk ("Flora Svecana").

Etter skolen var han herregårdsgartner 7 år i Sverige

Han kom til Norge i 1867 for å inneha en tilsvarende stilling ved Myren gård ved Kristiansand, en stilling han hadde fram til 1872. 

I 1873 fikk trelastgrosserer Halvor Bjørneby ham til Fredrikstad for å anlegge park og have ved "Cicignon gaard". I 1875 bygde han Bings gate 15 og startet eget handelsgartneri der. Broren Carl Otto Almgren. (1850–1939) drev forøvrig handelsgartneri i Bings gate 11.

I 1880 tok han imot stillingen som bestyrer av Norges første havebruksskole (Nedenæs Amts Havebrugsskole) på Lillenes i Fjære. Her fikk han en årslønn på kr. 1 000,- i tillegg til fritt husvære og "12 Maal velskikket Jord til Haveanlæg". Her tegnet han, og fikk opparbeidet, en park i bøkeskogen bak skolen.

I 1890 reiste han tilbake til Fredrikstad og fortsatte gartneriet til sin død i 1893.

«Almgrens vei», en gate på Gressvik i Fredrikstad, er oppkalt etter Anders Fredrik Almgren.

## Kilder
* Aust-Agder museets årbok 1956.
Jon Gunleiksrud

**Jon Gunleiksrud** (1909–1986) var en norsk offiser som tjenestegjorde i Kompani Linge. Han er kjent for sin innsats under andre verdenskrig og ble dekorert med Krigskorset med sverd, Norges høyeste utmerkelse.

## Andre verdenskrig
Gunleiksrud deltok som frivillig i Finland under vinterkrigen. Under invasjonen i Norge i april 1940 deltok han i kampene mot de tyske styrkene. Han tok seg over til Sverige og reiste derfra gjennom Finland, Sovjetunionen, Tyrkia, Syria, Irak og til Bombay i India. Derfra tok han seg videre med båt rundt Afrika til Storbritannia for å slutte seg til de norske styrkene der.

Gunleiksrud kom med i Kompani Linge og ble sendt på oppdrag i det okkuperte Norge. Han deltok i 1942 i Operasjon Anvil, der oppdraget var å etablere radiosender i traktene ved Lillehammer.

Den 21. september 1943 hoppet Gunleiksrud i fallsjerm over Trysil. Resten av krigen arbeidet han med å bygge opp Milorg i traktene mellom Gudbrandsdalen og Østerdalen. I april 1944 ble han leder for Operasjon Grebe Red, som mottok forsyninger av våpen, utstyr og personell fra Storbritannia. Fra januar 1945 saboterte Gunleiksrud og andre medlemmer av gruppen jernbanelinjene i området, for å vanskeliggjøre overføring av tyske tropper til kontinentet.

## Etter krigen
Etter krigen fortsatte Gunleiksrud i Forsvaret. Han tjenestegjorde i Heimevernet, der han i 1956 ble leder for Heimevernsdistrikt nr. 14 Sør-Hålogaland med hovedkvarter i Mosjøen. Han gikk av med pensjon i 1974 og hadde da oberstløytnants grad.

## Utmerkelser

Gunleiksrud ble tildelt en rekke utmerkelser for sin krigsinnsats. I statsråd 7. mars 1947 ble mannskaper fra Kompani Linge hedret for innsats under okkupasjonen, blant dem Gunleiksrud. Han ble tildelt Krigskorset for sin innsats i Grebe og aksjonene gruppen gjennomførte. I tillegg til Krigskorset med sverd ble han tildelt St. Olavsmedaljen med ekegren (1944), Deltagermedaljen med rosett, Haakon VIIs 70-årsmedalje og Krigsmedaljen (1942). Av britene ble han hedret med King's Medal for Courage in the Cause of Freedom. (1947) For sin deltagelse i Vinterkrigen i Finland, fikk han Frihetsmedaljen 1. klasse (1939) og Vinterkrigens minnemedalje med korslagte sverd (deltok i strid) og spenne som angav sted, LAPPI (Lapland), (1940).

## Referanser
Vestaveien

**Vestaveien** er en gate på Rasta i Lørenskog. 

Gaten er vertskap for Rasta vel som hvert år har tilgang til skøytebane for alle om vinteren, den grenser til Røykåsveien, Kleiva, Sønnaveien og Østaveien. Veien har flere inngangsteder til Østmarka, med skiløyper og stier som fører til Losby og Mariholtet. Veien ligger kun kilometer fra fylkesgrensa mellom Oslo og Akershus.
Knoppurtbladbille

**Knoppurtbladbille** (*Galeruca pomonae*) er en bille som tilhører familiegruppen bladbiller (Chrysomelidae). Den er utbredt i Europa og østover i Asia. Den finnes i Norge.

Knoppurtbladbille er mellom 6-12&nbsp;mm lang. Den har et svart hode, halsskjoldet (pronotum) er brunlig, dekkvingene er olivengrønn. Bein er mørke. Kroppen er oval som bladbillene ofte er. Oversiden har en ganske grov punktur, dekkvinger med lengderibber.  

Knoppurtbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Både larvene og de voksne (imago) billene lever av å spise blad på ulike planter. 

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Knoppurtbladbille ''Galeruca pomonae'' - Fauna Europaea
* Norsk Entomologisk forening
Askerkretsen

**Askerkretsen** var betegnelsen på det intellektuelle og kulturpolitiske miljøet rundt Hulda og Arne Garborg i årene 1897–1924.

Mange av datidens intellektuelle hadde sitt arbeid i Kunstnerdalen på Hvalstad i Asker og møttes gjerne i Labråten, Garborg-familiens hjem, eller på **Veslelia** like i nærheten. Tilla og Otto Valstads hjem inneholder også minner fra kretsen. Gustav og Kitty Wentzel på Hasselbakken i Asker sentrum var en del av kretsen og Wentzel malte et bilde av Garborgs sønn, *Tuften på ski*, som fremdeles henger i Labråten.

Askerkretsen var medvirkende i en rekke nye nynorsktiltak, blant annet Det norske teatret. Mer enn 130 bøker ble utgitt av forfatterne tilknyttet Askerkretsen.

Benevnelsen «Askerkretsen» ble trolig brukt første gang på 1990-tallet av historikeren Jostein Nærbøvik.

## Se også
* Lysakerkretsen
* Kristiania-bohemen

## Litteratur
* Fidjestøl, Alfred: *Frå Asker til Eden*, Samlaget, 2014.

## Referanser
Jesper Björnlund

**Bo Jesper Björnlund** (født 30. oktober 1985 i Jukkasjärvi) er en svensk freestyler. Han deltok i Vinter-OL 2006 og Vinter-OL 2010 i kulekjøring.

## Referanser


## Eksterne lenker
*
Fløysvik

**Fløysvik** er en liten bygd i Sandnes kommune i Rogaland. Den ligger ved nordenden av Storavatnet, og har mellom 50 og 100 innbyggere. Fylkesvei 4505 passerer gjennom bygda. Det er en fin plass med mangen bademuligheter og turstier

## Referanser
Aljaksiej Hrysjyn

**Aljaksiej Henadzievitsj Hrysjyn** (belarusisk: Аляксей Генадзевіч Грышын; russisk: Алексей Геннадьевич Гришин – **Aleksej Gennadjevitsj Grisjin** født 18. juni 1979) er en belarusisk freestylekjører som deltok i de olympiske vinterleker, 1998 i Nagano, 2002 i Salt Lake City, 2006 i Torino og 2010 i Vancouver.

Hrysjyn ble olympisk mester i freestyle under vinter-OL 2010 i Vancouver. Han vant konkurransen i hopp foran Jeret Peterson fra USA og Liu Zhongqing fra Kina.

## OL-medaljer
* 2010  Vancouver -  **Gull** - freestyle hopp, menn  Belarus

## Referanser


## Eksterne lenker
*
C.C. Hall

:*For den danske redaktøren og fjellklatreren med samme navn, se [[Carl Hall]]*.

**Carl Christian Hall** (1812–1888) var en dansk politiker, minister og *konseilspresident* (regjeringssjef) og Danmarks sjette og åttende statsminister. Hall var en viktig person i store deler av 1800-tallet i dansk politikk og sammen med D.G. Monrad var han en del av ledelsen av De Nationalliberale.

## Liv og virke
### Bakgrunn
Hall var født som sønn av oberstløytnant Mads Christensen Hall og ektefelle. Han var utdannet jurist fra Københavns Universitet.

### Politisk karriere
Hall var minister i flere ministerier i perioden 1854 til 1857.

* Minister for Kirke- og Undervisningsvesenet (Kultusminister) i Regjeringen Bang i perioden 12. desember 1854 til 18. oktober 1856 og
* Minister for Slesvig i Regjeringen Bang i perioden 18. februar 1856 til 18. juni 1856.
* Minister for Kirke- og Undervisningsvesenet i Regjeringen Andræ i perioden 18. oktober 1856 til 13. mai 1857.

Hall var *konseilpresident* i to perioder, første gang i perioden 13. mai 1857 til 2. desember 1859. I den første perioden som konseilpresident var Hall også utenriksminister fra 10. juli 1858 til slutten av første embetsperiode. I perioden fra 13. mai 1857 til 6. mai 1859 innehadde Hall også posten som minister for Kirke- og Undervisningsvesenet. Utløsende for ministeriets avgang var kravet i november 1859 om kammerherre Berlings avgang. Men Hall kom temmelig snart tilbake til regjeringsmakten.

I den andre perioden fra 24. februar 1860 til 31. desember 1863 var Hall også utenriksminister. Fra den 30. mars 1861 til 31. desember 1863 også minister for 
Holstein og Lauenburg. Hall støttet det eiderdanske parti, som gikk inn for delingen av Elbe-hertugsømmene og Slesvigs samtidige fullstendige integrering i den danske stat. Dette ble knesatt ved forfatningen av 1863 og i mange diplomatiske noter til stormaktene. Det tyske forbund hadde et annet stansdpunkt. I tillit til støtte fra andre stormakter holdt den danske regjering hardnakket fast på sitt syn, og konflikten med de tyske makter førte til at Halls regjering den 24. desember 1863 søkte om avskjed. Deretter påtok Monrad, som hadde vært medlem av Halls ministerium, seg å danne det nye kabinett. Halls rolle ble i den nærmeste tid derfor vesentlig en tilskuers. Han reiste ingen opposisjon mot sin etterfølger, støttet ham også til sider hans vanskelige stilling, men billiget sikkert ikke alltid hans politikk.

Hall avsluttet sin ministerkarriere som minister for Kirke- og Undervisningsvesenet i Regjeringen Holstein-Holsteinborg i perioden 28. mai 1870 til 14. juli 1874.

## Hedersbevisninger
* Elefantridder 1874

## Referanser


## Eksterne lenker
* Dansk Biografisk Leksikon
Chita Daini gasskraftverk

** Chita Daini gasskraftverk**, som betyr *Chita II*, er et varmekraftverk i Chita i prefekturet Aichi i Japan, vest for Tokyo. Installert produksjonseffekt er 1400 MW fordelt på 2 x 700 mw. Brenselkilden er naturgass i form av LNG. 

Operatør er energiselskapet Chubu Electric Power. Anlegget stod ferdig i 1984.

## Referanser


## Eksterne lenker

* IndustCards – «Gas- and Oil-Fired Steam-Electric Plants in Japan – other regions», besøkt 14. februar 2010.
Anan oljekraftverk

** Anan oljekraftverk**, som betyr *Chita II*, er et varmekraftverk i Tokushima på øya Shikoku i Japan. Installert produksjonseffekt er 1245 MW fordelt på 2 x 450 MW og to mindre blokker. Brenselkilden er fyringsolje. 

Operatør er energiselskapet Shikoku Electric Power. Anlegget ble påbegynt omkring 1963 og stod ferdig i 1976.

## Referanser


## Eksterne lenker
* IndustCards – «Gas- and Oil-Fired Steam-Electric Plants in Japan – other regions», besøkt 14. februar 2010.
Tore Holvik

**Tore Viken Holvik** (født 21. oktober 1988 i Førde) er en norsk snøbrettkjører som representerer Geilo IL.

På nasjonalt nivå har han 3 NM-gull i halfpipe; i 2007 og 2008 og 2012.

Han deltok i sitt første OL under Vinter-OL 2010 i Vancouver, der han konkurrerte i halfpipe.

## Referanser


## Eksterne lenker
* 
*  Profil hos Snowboardforbundet
*  Profil på TTR World tour.com
*  Noen resultater som Tore V. Holvik og OL-resultat som Tore Holvik på The-Sports.org
Fawad Ashraf

**Ahmed Fawad Ashraf** (født 1984) er en norsk journalist og programleder med bakgrunn fra NRK, *[[Aftenposten]]* *og [[VG]]*. Han har siden 2021 hatt stillingen som debattredaktør i ''Avisa Oslo''.

Ashraf er født og oppvokst i Bærum av foreldre som innvandret fra Pakistan.

Han fikk sin første jobb som journalist i NRK Østlandssendingen i 2006. Siden var han reporter og nyhetsanker i NRK *[[Morgennytt]]*. I 2010 var han  i Islamabad, Pakistan som utenriksreporter for NRK. Etter tiden i NRK var han kulturjournalist i *[[Aftenposten]]*. I 2014 ble han ansatt i VGTV og fra 2018 til 2021 var han VGs korrespondent i London. I 2021 gikk han til stillingen som debattredaktør i ''Avisa Oslo''.

## Kidnappingssak
I en artikkel fra 2011 i *[[Samtiden]]* skrev han en artikkel om hvordan særlig VG la en stein til byrden for familien da hans søster Faiza Ashraf ble kidnappet. I artikkelen skriver artikkelforfatteren om hvordan journalister i VG og andre medier opptrådte for å få en kommentar fra familien i en krisesituasjon, samt de spekulative vinklingene som mediene publiserte i februar ukene 2010.

## Referanser


## Eksterne lenker
* Fawad Ashrafs blogg
Hurtigløp på skøyter under Vinter-OL 1948 – 500 meter herrer

**500 meter [[hurtigløp på skøyter]]** var en øvelse med hurtigløp på skøyter under Vinter-OL 1948 programmet. Konkurransen ble avholdt lørdag, 31. januar 1948.

42 skøyteløpere fra 15 nasjoner deltok i øvelsen.

## Medaljevinnere

## Rekorder
Dette var gjeldende rekorder verdens og olympisk rekorder (i sekunder) før Vinter-OL I 1948.

*(*)* Rekorder ble satt ved høy høyde (mer enn 1000 meter over havet) og på naturis.

*(**)* Tiden ble satt med fellesstart.

Fem skøyteløpere var raskere enn gjeldende olympisk rekord. Finn Helgesen satte ny rekord på 43,1 sekunder.

## Resultater

## Kilder
*Offisiell olympisk rapport
*  

## Eksterne lenker
*
Landkreis Chemnitz

**Landkreis Chemnitz** var en Landkreis som eksisterte i Fristaten Sachsen fra den 17. mai 1990 til 1. august 1994, med hovedsete i Chemnitz. Kretsen grenset fra nord og i retning klokken til de syv kretsene Landkreis Rochlitz, Landkreis Hainichen, Landkreis Flöha, Landkreis Zschopau, Landkreis Stollberg, Landkreis Hohenstein-Ernstthal og Landkreis Glauchau. Den eksisterte også som en enklave rundt byen Chemnitz.

Kretsen befant seg i den nordlige delen av Erzgebirge. Men de viktige industribyene Burgstädt, Limbach-Oberfrohna, Grüna, Hartmannsdorf og flere, omsluttet kretsen størstedelen av den kretsfrie byen Chemnitz, som var dens administrative hovedsete.

Den 1. august 1994 ble kretsen slått sammen med Landkreis Glauchau og Landkreis Hohenstein-Ernstthal til den nye kretsen Landkreis Chemnitzer Land som eksisterte frem til 2008.

## Historie
**Landkreis Chmenitz** ble opprettet den 17. mai 1990 gjennom kommunalforvaltningen i DDR, ved å skilles ut fra byen Chemnitz. En rekke kommunesammenslåinger i 1994 reduserte antallet kommuner fra 31 til 24. I tillegg skjedde det en rekke flyttinger av kommuner til andre kretser i forbindelse med kretsreformen i Sachsen i 1994 og 1996. De fleste av disse ble overført til Landkreis Mittweida.

Kommunene Bräunsdorf, Grüna, Kändler, Limbach-Oberfrohna, Mittelbach, Niederfrohna, Pleißa og Röhrsdorf ble en del av den nye kretsen Landkreis Chemnitzer Land, kommunene Adorf, Burkhardtsdorf, Einsiedel, Kemtau, Klaffenbach og Neukirchen ble en del av den nye Landkreis Stollberg og kommunen Kleinolbersdorf-Altenhain ble en del av Mittlerer Erzgebirgskreis.

## Byer og kommuner
I 1992 bestod kretsen av 31 kommuner, herunder 2 byer. 

 

Antallet kommuner ble gjennom reformer i 1994 redusert fra 31 til 24:

* Kommunen Garnsdorf ble slått sammen med Auerswalde den 1. januar 1994
* Kommunene Niederlichtenau og Oberlichtenau ble slått sammen til kommunen Lichtenau den 1. januar 1994
* Kommunen Dittersdorf ble slått sammen med kommunene Weißbach og Schlößchen i Landkreis Zschopau til den nye kommunen Amtsberg i Landkreis Zschopau den 1. januar 1994
* Kommunene Claußnitz, Diethensdorf og Markersdorf bei Burgstädt ble slått sammen til den nye kommunen Claußnitz den 1. mars 1994
* Kommunen Köthensdorf-Reitzenhain ble innlemmet i Taura den 1. mars 1994
* Overføring av bydelen Kamerun i kommunen Amtsberg i Landkreis Zschopau til kommunen Kemtau den 1. mars 1994
* Innlemming av kommunrn Euba i Chemnitz den 25. mars 1994
Kampørn

**Kampørn** (*Polemaetus bellicosus*) er en haukefugl og Afrikas største ørn. Lengden er fra 76–96&nbsp;cm lang, og den har et vingespenn på 188–260&nbsp;cm og veier 3,9-6,2&nbsp;kg. Føden består utelukkende av mellomstore dyr som antilope og andre pattedyr som den jakter på i savannen.

## Eksterne lenker
*
Zhang Qian

**Zhang Qian** (tradisjonell kinesisk: 張騫; forenklet kinesisk: 张骞; pinyin: *Zhāng Qiān*, Wade-Giles: *Chang Ch'ien*, født i 195 f.Kr. i kommanderiet Hanzhong i Kina, død i 113 f.Kr.) var en kinesisk embetsmann som ble sendt ut fra Kina på 100-tallet f.Kr. under Han-dynastiet. Han var den første offisielle diplomaten som kom tilbake med pålitelig informasjon om Sentral-Asia til den kinesiske keiseren Wu av Han. Han spilte også en viktig rolle i den første kinesiske koloniseringen av regionen som i dag er kjent som Xinjiang. 

Reisene til Zhang Qian er knyttet til en av de store handelsrutene gjennom Asia, Silkeveien. Reisene hans åpnet Kina mot nye riker og produkter fra en verden som til da var ukjent for kineserne. 

Zhang Qian besøkte kongedømmet Dayuan i Ferganadalen, yuezhienes områder i Transoksiana, restene av det gresk-baktriske rike i  Daxia og Kangju. Han omtalte også omliggende land som han ikke besøkte, som  Anxi, Tiaozhi (Mesopotamia?), Shendu (India) og Wusun.

Zhang Qians fortellinger fra reisene sine i Sentral-Asia er nedskrevne i historieverket *[[Shiji]]*, skrevet av Sima Qian i det første hundreåret f.Kr. I dag blir Zhang Qian regnet som en av Kinas nasjonalhelter og han hylles for sin rolle i åpningen av Kina for handel med resten av verden. 

Hans grav ligger i fylket Chenggu i Shaanxi i Kina.

Zhang Qian er avbildet i Wu Shuang Pu (無雙 譜, Oversikt over Uforlignelige Helter) av Jin Guliang. 

## Litteratur
* Sima Qian: *Records of the Grand Historian: Han Dynasty II*, oversatt av Burton Watson. New York: Columbia University Press, 1993 (Second Revised Edition)
Kronetoppørn

**Kronetoppørn** (*Stephanoaetus coronatus*) er en stor, kraftig rovfugl, Afrikas nest største etter kampørn (*Polemaetus bellicosus*). Ørnen er fra  80–90&nbsp;cm lang og har et vingespenn på 180–210&nbsp;cm og veier fra 3–5&nbsp;kg. Ørnen finnes i de tropiske regnskogene i Afrika.

Den bor hovedsakelig i tett skog og føden består av aper og andre mellomstore pattedyr som klippegrevlinger og små antiloper (tar byttedyr opptil 34&nbsp;kg), den tar også fugler og reptiler men 98 % av føden er pattedyr.

Kronetoppørnen blir sett på som Afrikas versjon av den søramerikanske harpyørnen (*Harpia Harpyja*).

## Eksterne lenker
*
Korsvedbladbille

**Korsvedbladbille** (*Pyrrhalta viburni* (Paykull, 1799)) er en bille som tilhører familiegruppen bladbiller (Chrysomelidae). Korsvedbladbille er utbredt i det meste av Europa. Den lever på arter i korsvedslekta (*Viburnum*).

Korsvedbladbille er mellom 4,5-6,5&nbsp;mm lang. Den er lyst gulbrun med fin nesten utydelig punktur. Scutellumet er mørkere, brunlig.  Kroppen er litt langsmal og ikke så oval som bladbillene ofte er. Beina er lys på farge.

Korsvedbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Både larvene og de voksne (imago) billene lever av å spise blad på krossved.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Korsvedbladbille - Fauna Europaea
* Norsk Entomologisk forening
Regjeringen Rotwitt

**Regjeringen Rotwitt** var Danmarks regjering 2. desember 1859 – 24. februar 1860. Etter konseilpresidenten Carl Eduard Rotwitts død 8. februar 1860 innleverte samtlige ministre sine avskjedsbegjæringer og ble fritatt 24. februar 1860.

Endringer: 8. februar 1860

Regjeringen Rotwitt besto av følgende ministre:

* Konseilpresident:
::C.E. Rotwitt til 8. februar 1860, deretter fungerte
::C.F.A.B. Blixen-Finecke
* Utenriksminister: C.F.A.B. Blixen-Finecke
* Finansminister: Regnar Westenholz
* Innenriksminister: Christian von Jessen
* Justisminister: 
::C.E. Rotwitt til 8. februar 1860, deretter
::Christian von Jessen
* Minister for Kirke- og Undervisningsvesenet: V.A. Borgen
* Krigsminister og Marineminister: Hans Nicolai Thestrup
* Minister for Slesvig: C.F.A.B. Blixen-Finecke
* Minister for Holstein og Lauenborg:
::C.E. Rotwitt til 8. februar 1860, deretter
::Regnar Westenholz

## Eksterne lenker
*